钦定古今图书集成/明伦汇编/氏族典/第441卷 > 《廖用贤尚友录》 > 蒋晖
## 钦定古今图书集成/明伦汇编/氏族典/第441卷 > 《廖用贤尚友录》 > 蒋晖

按《万姓统谱》：“晖字廷晖，钱塘人。自幼好学，博涉子史，
精楷法。受知者荐入翰林，授中书舍人，升礼部郎中
兼侍书。年满七十，坚乞致仕归，寿八十八卒。晖在官
四十馀年，小心谨密，出入禁闼，未常有过，爱重友道，
一时同事贫不给者，居停周给。其有殁者，复为殓殡，
归其柩，且为经纪。其后。”晖平生惠利人庶矣，未尝有
所责报，亦未尝以语诸人，故人咸以长者称之。书法
苍劲，而结体森严，尢善题署。子宏，卒官吏部郎中。实，
闽县教谕。